**Truth Social** on amerikkalainen yhteisöpalvelu. Palvelu julkistettiin 21. helmikuuta 2022 Yhdysvalloissa. Sen omistaa Trump Media & Technology Group (TMTG), joka on Yhdysvaltain entisen presidentin Donald Trumpin perustama yritys. Yrityksen johdossa on republikaanisen puolueen poliitikko Devin Nunes. Truth Socialin rahoitus ei ole tiedossa.

Yhteisöpalvelu ei ole toistaiseksi saatavilla Yhdysvaltain ulkopuolella. Julkaisupäivänään palvelun iOS-asiakasohjelma oli kaikkein ladatuin App Storessa.

Historia
--------

Trump alkoi keskustella julkisesti uuden sosiaalisen median perustamisesta sen jälkeen, kun hän sai porttikiellon Twitteriin ja Facebookiin johtuen hänen osallisuudestaan kongressitalon valtaukseen vuonna 2021. Diilissä aikoinaan mukana olleet Wes Moss ja Andy Litinsky ehdottivat Trumpille uuden sosiaalisen median perustamista tammikuussa 2021. Trump julkaisi lyhyitä, twiittien oloisia, lausuntoja From the Desk of Donald J. Trump -nimisellä sivulla, mutta sivusto suljettiin hieman vajaa kuukauden jälkeen.

Viikko palvelun avaamisen jälkeen käyttien kiinnostuksen kerrottiin laskeneen, koska alusta ei ollut yhtä aktiivinen kuin odotettiin.

*The Guardian* kertoi, että TMTG oli joulukuussa 2021 saanut kaksi lainaa (yhteensä 8 miljoonaa dollaria) venäläisiltä toimijoilta, joilla oli kytköksiä Vladimir Putiin. Maaliskuussa 2023 liittovaltio alkoi tutkia tapausta mahdollisena rahanpesuna.

Huhtikuussa 2022 Ohiossa pitämässään väentapaamissa Trump sanoi, että loi uuden sosiaalisen median antaakseen amerikkalaisille näiden äänen takaisen. Hän kuitenkin unohti alustan nimen kutsuen sitä aluksi nimellä "Troth", mutta korjasi saman tien muotoon "Truth Central", joka tosin oli edelleen väärin.

Käyttäjäkunta
-------------

Trump on alusta asti ollut aktiivinen alustalla. Kun Elon Musk osti Twitterin, mediassa alettiin keskustella siitä, palaako Trump Twitteriin. Trump kertoi kuitenkin, ettei aio palata Twitteriin, vaikka hänelle annettu porttikielto kumottaisiinkin. Sen sijaan Trump kertoi keskittyvänsä Truth Socialin kasvuun. Trumpilla on myös TMTG:n kanssa sopimus, jonka nojalla Truth Social on hänen ensisijainen some-kanavansa, ja että Trump odottaa kuusi tuntia ennen kuin julkaisee sisältöä jollain toisella alustalla.

Lokakuussa 2023 Joe Bidenin vuoden 2024 presidentinvaalikampanjasta vastaava tiimi ilmoitti tehneensä tilin Truth Socialiin. Tämän uskottiin olevan lähinnä trollausta alustalla. Kaksi päivää tilin luomisen jälkeen sillä oli enemmän seuraajia kuin Trumpin vaalikampanjan tilillä.

Lähteet
-------

1. 1 2  Dan Whitcomb: Former U.S. president Donald Trump launches 'TRUTH' social media platform *Reuters*.  21.10.2021. Viitattu 19.5.2022. (englanniksi)
2. ↑  Donald Trump’s social media app launches on Apple store *the Guardian*.  21.2.2022. Viitattu 16.1.2023. (englanniksi)
3. ↑  Truth Social *truthsocial.com*.  "At the moment, Truth Social is available for U.S. users only, but rest assured, we are working hard to make it available in your country. When Truth Social becomes available for you, we'll make an announcement. Stay tuned!" Viitattu 19.5.2022.
4. ↑  Kenneth Li, Julia Love, Helen Coster: Trump's Truth Social tops downloads on Apple App Store; many waitlisted *Reuters*.  21.2.2022. Viitattu 22.2.2022. (englanniksi)
5. ↑  Santucci, Jeanine: Donald Trump announces new social media platform, Truth Social, after being banned from major apps *USA TODAY*.  20.10.2021. Viitattu 28.2.2024. (englanniksi)
6. ↑  Politics trumps business in Truth Social’s war on Big Tech *Reuters*.  27.6.2022. Viitattu 28.2.2024. (englanniksi)
7. ↑  Breuninger, Kevin: Trump blog page shuts down for good *CNBC*.  2.6.2021. Viitattu 28.2.2024. (englanniksi)
8. ↑  Truth Social Users "Losing Interest" in Trump's Social Media App *Newsweek*.  28.2.2022. Viitattu 28.2.2024. (englanniksi)
9. ↑  Lowell, Hugo: Federal investigators examined Trump Media for possible money laundering, sources say *The Guardian*.  15.3.2023. Viitattu 28.2.2024. (englanniksi)
10. ↑  Donald Trump Forgets The Name Of His Own Social Media Platform *UNILAD*.  25.4.2022. Viitattu 29.2.2024. (englanniksi)
11. ↑  Teh, Cheryl: Video shows Donald Trump struggling to say the name of his own social media platform, Truth Social *Business Insider*.  25.4.2022. Viitattu 29.2.2024. (englanniksi)
12. ↑  Binder, Matt: Donald Trump finally starts posting on his own social media platform, Truth Social *Mashable*.  1.5.2022. Viitattu 28.2.2024. (englanniksi)
13. ↑  Trump says he has no plans to rejoin Twitter after Musk reaches deal to buy platform *PBS NewsHour*.  25.4.2022. Viitattu 28.2.2024. (englanniksi)
14. ↑  Trump's Truth Social posts will have to wait before reposts on other platforms *Reuters*.  16.5.2022. Viitattu 28.2.2024. (englanniksi)
15. ↑  Nguyen, Alex: Joe Biden’s Campaign Hops on Truth Social to Troll Donald Trump *The Daily Beast*.  16.10.2023. Viitattu 28.2.2024. (englanniksi)
16. ↑  Biden campaign's Truth Social following surpasses Trump campaign's *Axios*.  18.10.2023. Viitattu 28.2.2024. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Truth Social**.
* Truth Social